Document ID: 31981D0324

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Απριλίου 1981 περί εγκρίσεως προγράμματος για την ενθάρρυνση της συσκευασίας, αποθηκεύσεως, και εμπορίας σιτηρών ποιότητος στο Land de Schleswig-Holstein σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στη γερμανική γλώσσα είναι το μόνο αυθεντικό) (81/324/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5, Εκτιμώντας: ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε, στις 20 Δεκεμβρίου 1979, το πρόγραμμα για την ενθάρρυνση της συσκευασίας, αποθηκεύσεως και εμπορίας σιτηρών ποιότητος στο Land de Schleswig-Holstein και παρέσχε συμπληρωματικά στοιχεία την 1η Αυγούστου 1980· ότι το εν λόγω πρόγραμμα αφορά τη δημιουργία και τον εκσυγχρονισμό των εγκαταστάσεων συσκευασίας και αποθηκεύσεως σιτηρών ποιότητος εν όψει προσαρμογής της εμπορίας σχετικά με την ποσότητα, την ποιότητα και τη μορφή της προσφοράς, στις απαιτήσεις της αγοράς· ότι, ως εκ τούτου, αποτελεί πρόγραμμα καταρτισθέν κατά την έννοια του άρθρου 2 του κανονισμού (ΕΟΚ) αριθ. 355/77· ότι το πρόγραμμα περιλαμβάνει επαρκή στοιχεία, που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία δεικνύουν ότι οι στόχοι του άρθρου 1 του εν λόγω κανονισμού δύναται να επιτευχθούν για τον τομέα των σιτηρών στο Land de Schleswig-Holstein· ότι η προβλεπόμενη προθεσμία για τη θέση σε εφαρμογή του προγράμματος δεν υπερβαίνει το χρόνο που αναφέρεται στο άρθρο 3 παράγραφος 1 υπό ζ του εν λόγω κανονισμού · ότι για τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνεται το πρόγραμμα ενθαρρύνσεως της συσκευασίας, αποθηκεύσεως και εμπορίας σιτηρών ποιότητος στο Land de Schleswig-Holstein, που ανακοινώθηκε από την κυβέρνηση της Ομοσπονδιακής Δημοκρατίας της Γερμανίας με τον κανονισμό (ΕΟΚ) αριθ. 355/77. Άρθρο 2 Η παρούσα απόφαση απευθύνεται στη Ομοσπονδιακή Δημοκρατία της Γερμανίας. Έγινε στις Βρυξέλλες, στις 24 Απριλίου1981.

Classification Labels:
147
35

Label Descriptions:
{"147": "Κράτος", "35": "ΠΟΛΙΤΙΚΗ"}

EuroVoc IDs (Original): 13
1329
883
4291
87
5360

EuroVoc IDs (Expanded): 13
1329
883
4291
87
5360

Dataset Source: meu

Split: train